text: বিক্ষোভ হচ্ছে আসন্ন বাংলাদেশী নাট্য চলচ্চিত্র। চলচ্চিত্রটি পরিচালনা করেছেন শামীম আহমেদ রনি ও স্প্ল্যাশ মিডিয়ার ব্যানারে প্রযোজনা করেছেন পিংকি খান। চলচ্চিত্রটি নিরাপদ সড়কের দাবিতে ২০১৮ সালের ছাত্র আন্দোলনের ঘটনাকে উপজীব্য করে নির্মিত হয়েছে। কেন্দ্রীয় চরিত্রে অভিনয় করেছেন শান্ত খান ও শ্রাবন্তী চট্টোপাধ্যায়। এছাড়াও পার্শ্বচরিত্রে অভিনয় করছেন ভারতের রাহুল দেব, রজতাভ দত্ত, জয়দীপ মুখার্জী, শুভশ্রী কর এবং বাংলাদেশের সাদেক বাচ্চু, শিবা শানু, সাবেরী আলম প্রমুখ।
  
  অভিনয়
   শান্ত খান - আরমান আহমেদ শান্ত
   শ্রাবন্তী চট্টোপাধ্যায় - আফ্রি জাহান
   রাহুল দেব
   রজতাভ দত্ত
   জয়দীপ মুখার্জী
   শুভশ্রী কর
  সাদেক বাচ্চু
   শিবা শানু
   সাবেরী আলম
  
  প্রযোজনা
  ২০১৯ সালের ১ সেপ্টেম্বর পশ্চিমবঙ্গের কলকাতায় চলচ্চিত্রটির চিত্রগ্রহণ শুরু হয়, যেখানে শান্ত খান, শ্রাবন্তী চট্টোপাধ্যায়, রজতাভ দত্ত, জয়দীপ মুখার্জী সহ ৪২ জনের অভিনয়শিল্পীর দল এই চিত্রগ্রহণে অংশ নেয়।
  
  ২০১৯ সালের সেপ্টেম্বর মাসের ৯ থেকে ১১ তারিখ পর্যন্ত মুম্বাইয়ে চলচ্চিত্রটির জন্য সানি লিওনের আইটেম গানের দৃশ্য ধারণ করা হয়।
  
  মুক্তি
  চলচ্চিত্রটির ২০২১ সালের ঈদুল ফিতর উপলক্ষে মুক্তির পরিকল্পনা করা হয়।
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:শামীম আহমেদ রনি পরিচালিত চলচ্চিত্র
title: বিক্ষোভ (২০২০-এর চলচ্চিত্র)